b'\n_START_ARTICLE_\nFC Swarovski Tirol\n_START_SECTION_\nHistoria\n_START_PARAGRAPH_\nSwarovski Tirol perustettiin vuonna 1986, jolloin FC Wacker Innsbruckin nimi vaihdettiin FC Swarovski Tiroliksi. Kauden 1986\xe2\x80\x931987 UEFA-Cupissa Tirol selviytyi v\xc3\xa4lieriin saakka, joissa IFK G\xc3\xb6teborg voitti sen. Vuonna 1987 seuran p\xc3\xa4\xc3\xa4valmentajaksi siirtyi Ernst Happel, jonka alaisuudessa Tirol voitti kaksi It\xc3\xa4vallan mestaruutta sek\xc3\xa4 yhden It\xc3\xa4vallan cupin. Vuonna 1992 seurasta syntyi uusi FC Tirol Innsbruck.'